Diari Oficial de la Generalitat Valenciana


Sumari del DOGV 4618, del 29-10-2003 (2003/11176)

DECRET 222/2003, de 24 d'octubre, del Consell de la Generalitat, pel qual es deixa sense efecte l'autorització del Centre Universitari ESTEMA, adscrit a la Universitat Miguel Hernández d'Elx, per a la impartició del títol de Sociologia.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/11995


Data del document
:   24-10-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Universitat Miguel Hernández
    * centre d'ensenyament
    * universitat
    * ensenyament privat

DECRET 222/2003, de 24 d'octubre, del Consell de la Generalitat, pel qual es deixa sense efecte l'autorització del Centre Universitari ESTEMA, adscrit a la Universitat Miguel Hernández d'Elx, per a la impartició del títol de Sociologia. [2003/M11401]
  
En virtut del Decret 124/1999, de 16 d'agost, del Consell de la Generalitat, es va procedir a l'adscripció del centre privat d'ensenyança superior Centre Universitari ESTEMA a la Universitat Miguel Hernández d'Elx, per a impartir, entre altres, les ensenyances conduents a l'obtenció del títol oficial de Llicenciat en Sociologia.
  
El Centre Universitari ESTEMA és un centre adscrit a la Universitat Miguel Hernández d'Elx, en virtut del conveni subscrit entre ambdós entitats en data 4 de gener de 1999. El centre adscrit es regix per la Llei Orgànica 6/2001, de 21 de desembre, d'Universitats, pel conveni d'adscripció i per les seues pròpies normes d'organització i funcionament.
  
El Consell de Govern Provisional de la Universitat, vista la sol·licitud formulada pel Centre Universitari ESTEMA, va acordar, en sessió de 19 de maig de 2003, accedir a la sol·licitud de no impartir la Llicenciatura en Sociologia en el mencionat centre, i va subscriure el 30 de maig de 2003 la corresponent addenda modificant el conveni d'adscripció a la Universitat Miguel Hernández d'Elx de 4 de gener de 1999 .
  
Per tot això, de conformitat amb el que disposa la Llei Orgànica 6/2001, de 21 de desembre, d'Universitats, el Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, i l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyança superior, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 24 d'octubre de 2003,
  
DECRETE
  
Article únic
  
Deixar sense efecte l'autorització efectuada en el Decret 124/1999, de 16 d'agost, del Consell de la Generalitat, al Centre Universitari ESTEMA, de Paterna, adscrit a la Universitat Miguel Hernandez d'Elx, per a impartir les ensenyances conduents a l'obtenció del títol oficial de Llicenciat en Sociologia.
  
Disposició final
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,